CELEX: 32011R1071
Language: bg
Date: 2011-10-20 00:00:00
Title: Регламент (ЕС) № 1071/2011 на Съвета от 20 октомври 2011 година за отмяна на Регламент (ЕИО) № 3448/80 относно прилагането на член 43 от Акта за присъединяване от 1979 г. по отношение на търговския режим, прилаган за стоките, обхванати от регламенти (ЕИО) № 3033/80 и (ЕИО) № 3035/80

31.10.2011   
            
            
               BG
            
            
               Официален вестник на Европейския съюз
            
            
               L 284/1
            
         РЕГЛАМЕНТ (ЕС) № 1071/2011 НА СЪВЕТА
   от 20 октомври 2011 година
   за отмяна на Регламент (ЕИО) № 3448/80 относно прилагането на член 43 от Акта за присъединяване от 1979 г. по отношение на търговския режим, прилаган за стоките, обхванати от регламенти (ЕИО) № 3033/80 и (ЕИО) № 3035/80
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Акта за присъединяване от 1979 г., и по-специално член 43 от него,
   като взе предвид предложението на Европейската комисия,
   като има предвид, че:
   
               (1)
            
            
               Повишаването на прозрачността на правото на Съюза е основен елемент на стратегията за по-добро законотворчество, прилагана от институциите на Съюза. В тази връзка е целесъобразно от действащото законодателство да се заличат онези актове, които вече нямат реално приложение.
            
         
               (2)
            
            
               В Регламент (ЕИО) № 3448/80 (1) са предвидени преходни мерки за търговията със стоки извън приложение I между ЕО и Гърция за периода между 1 ноември 1981 г. и 31 юли 1982 г. Тъй като понастоящем Гърция е пълноправен член, регламентът е загубил своята актуалност, от което следва, че следва да бъде заличен от действащите достижения на правото на Съюза.
            
         
               (3)
            
            
               От съображения за правна сигурност и яснота Регламент (ЕИО) № 3448/80 следва да бъде отменен,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Регламент (ЕИО) № 3448/80 се отменя.
   2.   Отмяната на посочения в параграф 1 регламент не засяга:
   
               а)
            
            
               оставането в сила на актовете на Съюза, приети въз основа на регламента, посочен в параграф 1; и
            
         
               б)
            
            
               продължаващата валидност на измененията, внесени с посочения в параграф 1 регламент в други правни актове на Съюза, които не се отменят с настоящия регламент.
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 20 октомври 2011 година.
      
         
            За Съвета
         
         
            Председател
         
         M. SAWICKI
      
   
   
      (1)  ОВ L 359, 31.12.1980 г., стр. 18.